1ο 12/Θ Δημοτικό Σχολείο Νέας Μαγνησίας: Ιανουαρίου 2012\nΝέο αθλητικό πάρκο στη Χ.Α.Ν.Θ!\nΣτίβος εναέριων παιχνιδιών, πίστα αναρρίχησης, bungee Τραμπολίνο, skate Park και paintball έρχονται για να δώσουν χρώμα στο κέντρο της πόλης. Το πρώτο πάρκο “What’s Up” στη Βόρεια Ελλάδα στήθηκε στην περιοχή της ΧΑΝΘ , με υπαίθριες δραστηριότητες για μικρούς και μεγάλους. Τα παιχνίδια θα είναι δωρεάν -εκτός από το Paintball, όπου, λόγω του κόστους των αναλώσιμων υλικών που χρησιμοποιούνται στο παιχνίδι, υπάρχει ένα χαμηλό αντίτιμο συμμετοχής. Έμπειροι και πιστοποιημένοι γυμναστές του Δήμου Θεσσαλονίκης καθοδηγούν τους επισκέπτες, ενώ τη φύλαξη και καθαριότητα του χώρου ανέλαβαν υπάλληλοι του Δήμου και εθελοντές.\nΑπέναντι από το Δημαρχιακό Μέγαρο Πάρκο της ΧΑΝΘ Θεσσαλονίκη\nΕτικέτες Ανθολόγιο, Εκδηλώσεις στην πόλη\nΕλατε να γράψουμε το δικό μας παραμύθι!\nΑπό το Σάββατο 21 Ιανουαρίου και κάθε δεύτερο Σάββατο στις 12 το μεσημέρι, τα παιδιά μας θα γράφουν, θα εικονογραφούν και θα ζωντανεύουν αυτοσχεδιαστικά μαγεμένες πριγκίπισσες, δράκους που πετάνε, λουλούδια που κλαίνε και βιβλία που μιλάνε. Το βιβλιαράκι που θα πάρουν στο τέλος μαζί τους θα είναι αποτέλεσμα δημιουργικής συνεργασίας, αφού τα παιδιά βρίσκουν πάντα τον τρόπο να συνεργαστούν αρμονικά προκειμένου να ζωντανέψουν τη φαντασία τους. Στην ομάδα μπορούν να συμμετέχουν παιδιά δημοτικού και νηπιαγωγείου. Συμμετοχή : Δωρεάν\nΗμερομηνίες εκδήλωσης : 21 Ιανουαρίου, 4 και 18 Φεβρουαρίου, 3, 17 και 31 Μαρτίου\nΓρ. Παλαμά 21, Πλ. Ναυαρίνου\nT: 2310 244902\nΟι 3 Ιεράρχες.\nΕτικέτες Ανθολόγιο, Θρησκευτικά, Μαθήματα\nRed Hot Chili Peppers - Aφιερωμένα στα εκτάκια μας! -\nΤο βιολί- Σάββατο παρέα στην Άνω Περαία\n3η συνάντηση του κύκλου το Σάββατο παρέα στην Άνω Περαία με θέμα: Το βιολί. Τι κάνουμε όταν ένα καλός βασιλιάς δεν ακούει πια; Μια μουσικοπαιδαγωγική δράση με αφορμή ένα παραμύθι της Μαρίας Κυνηγού Φλάμπουρα Αυτό το Σάββατο μαζευόμαστε για να βοηθήσουμε τον βασιλιά να ξαναβρεί την ακοή του και να γνωρίσουμε τα έγχορδα μουσικά όργανα και να τραγουδήσουμε με συνοδεία βιολιού. Μπορούν να συμμετέχουν παιδιά ηλικίας από 4 χρονών και πάνω.\nΑπαραίτητη η κράτηση θέσης στα τηλέφωνα: 23920-29071 και 6973 599041 και 6937 216816\nΠερισσότερες πληροφορίες: info@xarakaimousiki.gr και www.xarakaimousiki.gr\nΓιατί η νύχτα είναι σκοτεινή? (ντοκιμαντέρ από το αρχείο της ΕΡΤ)\nΗ σειρά ντοκιμαντέρ «ΑΝΑΖΗΤΩΝΤΑΣ ΤΗΝ ΒΕΡΕΝΙΚΗ» παρουσιάζει πώς μια αφελής ή και παράδοξη ερώτηση: ΓΙΑΤΙ Η ΝΥΧΤΑ ΕΙΝΑΙ ΣΚΟΤΕΙΝΗ; οδηγεί στις σύγχρονες κοσμολογικές αντιλήψεις; Αν, όπως πίστευαν μέχρι και τον 19ο αιώνα, το Σύμπαν ήταν αιώνιο και άπειρο, το φως το άστρων θα έκανε τον ουρανό, ακόμα και τη νύχτα, φωτεινό. Ένα προικισμένο παιδί, ο ΜΑΝΩΛΗΣ ΜΟΣΧΟΠΟΥΛΟΣ, κοιτάζει τ άστρα του Αττικού Ουρανού, από το Αστεροσκοπείο της ΠΕΝΤΕΛΗΣ και συζητά με τον ΓΙΩΡΓΟ ΓΡΑΜΜΑΤΙΚΑΚΗ για το θαυμαστό κόσμο τους. Σ αυτό το μαγικό αστρικό τοπίο μας ξεναγεί ο Καθηγητής Αστοφυσικής του Πανεπιστημίου ΚΡΗΤΗΣ ΓΙΑΝΝΗΣ ΠΑΠΑΜΑΣΤΟΡΑΚΗΣ, χαρίζοντάς μας εντυπωσιακές εικόνες από το διαστημικό τηλεσκόπιο HUBBLE. Αν όμως το Σύμπαν είχε μια αρχή, δεν πρέπει να έχει κι ένα κέντρο, εκεί ακριβώς που έγινε Η ΜΕΓΑΛΗ ΕΚΡΗΞΗ ; Ο Καθηγητής ΓΙΩΡΓΟΣ ΕΥΘΥΜΙΟΥ, του Πανεπιστημίου της ΟΞΦΟΡΔΗΣ, έχει διαφορετική γνώμη όπως άλλωστε και ο Φιλόσοφος ΚΟΡΝΗΛΙΟΣ ΚΑΣΤΟΡΙΑΔΗΣ για ένα ανάλογο ζήτημα, εκείνο της ύπαρξης σκοπού στο Σύμπαν. Η συνομιλία τους με τον ΓΙΩΡΓΟ ΓΡΑΜΜΑΤΙΚΑΚΗ στο ΠΑΡΙΣΙ, είναι μια από τις τελευταίες καταγραφές του σπουδαίου αυτού Στοχαστή του αιώνα μας.\nΠατήστε ΕΔΩ για να δείτε το ντοκιμαντέρ.\nΤο τελευταίο ταξίδι στα Κύθηρα...\nΟ Θ. Αγγελόπουλος είναι ο πιο βραβευμένος Έλληνας σκηνοθέτης. Οι ταινίες του έχουν τιμηθεί ανάμεσα στα άλλα με τα περισσότερα από τα βραβεία του φεστιβάλ Θεσσαλονίκης, το Χρυσό φοίνικα του φεστιβάλ των Καννών, το Χρυσό και τον αργυρό λέοντα του φεστιβάλ της Βενετίας, το βραβείο Φέλιξ καλύτερης ευρωπαικής ταινίας, το βραβείο fipresci, και πολυάριθμα βραβεία κριτικών και ενώσεων κριτικών σε όλο το κόσμο.\nΟ σκηνοθέτης ,γεννήθηκε στην Αθήνα στις 27 Απριλίου 1935 και σκοτώθηκε σε αυτοκινητιστικό δυστύχημα, εν ώρα γυρίσματος στις 24 Ιανουαρίου 2012 Έκανε νομικές σπουδές στο Πανεπιστήμιο Αθηνών, τις οποίες εγκατέλειψε πριν πάρει το πτυχίο του. Το 1961 έφυγε στο Παρίσι, όπου αρχικά παρακολούθησε στη Σορβόννη μαθήματα γαλλικής φιλολογίας και φιλμογραφίας, καθώς και μαθήματα εθνολογίας και στη συνέχεια μαθήματα κινηματογράφου στη Σχολή Κινηματογράφου IDHEC και στο Musée de l' homme.\nΕτικέτες Ανθολόγιο, Τέχνες\nΠαιχνίδι με τα γράμματα του αγγλικού αλφάβητου.\nΠαιχνίδι εξοικείωσης με τα γράμματα του αγγλικού αλφάβητου. Με κάθε πάτημα πλήκτρου εμφανίζεται ένα γράμμα και ακούγεται το όνομά του. Στο τέλος ακούγεται το τραγούδι ABC. Ένα παιχνίδι από την fisher price.\nΓια να παίξεις με τα γράμματα πίεσε ένα πλήκτρο στο πληκτρολόγιό σου!!!\nΠατήστε ΕΔΩ για να αρχίσει το παιχνίδι!\nΕτικέτες Ανθολόγιο, Παιχνίδια\nΝΑΙ στην πειθαρχία - ΟΧΙ στη σωματική τιμωρία.\nΤο παραμύθι της μουσικής!\nΗ συγγραφέας Βασιλική Νευροκοπλή αφηγείται "Το Παραμύθι της Μουσικής" με συνοδεία ζωντανής μουσικής από τον συνθέτη Κυριάκο Καλαϊτζίδη (ούτι) και προβολή εικόνων. Το «Παραμύθι της Μουσικής» παρουσιάζει σε μικρούς και μεγάλους τα μουσικά όργανα και τις μελωδίες της Μεσογείου ενώ παράλληλα προσεγγίζει τη διαφορετικότητα και την αποδοχή του «άλλου». Πάνω απ' όλα, μας ταξιδεύει σε έναν ολόκληρο κόσμο, αυτόν της Μεσογείου, που αποτελεί την ευρύτερη "γειτονιά" μας ως προς τα μουσικά του βιώματα και την κοινή του παράδοση στην τέχνη και τον πολιτισμό.\nΚυριακή 22 Ιανουαρίου 2012, 12.00-13.00 Για γονείς και παιδιά δημοτικού.\nΔηλώσεις συμμετοχής στο τηλ. 2313-306400 από Δευτέρα 16 Ιανουαρίου έως Παρασκευή 20 Ιανουαρίου, 09:00-14:00, κ. Χωτίδου\nΤο βιβλίο των origami (χαρτοδιπλωτική).\nΠατήστε πάνω στους τίτλους των παρακάτω παιχνιδιών για να μάθετε παίζοντας προπαίδεια!\nΤα μυρμήγκια πεινάνε!\nΑγώνες στη θάλασσα!\nΒοήθα το χελωνάκι!\nΞεκλείδωσε τα χρώματα!\nΙδιωτικότητα, παρακαλώ !\nΗ Αρχή Προστασίας Δεδομένων δημιούργησε ένα νέο διαδικτυακό κόμβο για την ενημέρωση των μαθητών σχετικά με την προστασία των προσωπικών δεδομένων και της ιδιωτικότητας στο διαδίκτυο.\nΑφιερώστε λίγο χρόνο για την πλοήγησή σας στις τέσσερις ενημερωτικές ενότητες, όπου θα βρείτε έναν πλήρη οδηγό με πληροφορίες και συμβουλές, αλλά και κουίζ γνώσεων και βίντεο που θα σας βοηθήσουν να μάθετε διασκεδάζοντας πώς να χρησιμοποιείτε το διαδίκτυο με ασφάλεια...\nΠατήστε ΕΔΩ για να ξεκινήσει η πλοήγηση σας!\nΓιατί και πώς? (2)\nΓιατί οι μέλισσες πεθαίνουν όταν μας τσιμπήσουν, ενώ οι σφήκες όχι?\nΤόσο οι σφήκες όσο και οι μέλισσες έχουν αγκίδες που επιτρέπουν στο κεντρί να αποσπαστεί όταν τσιμπήσουν. Ειδικά στις σφήκες οι αγκίδες είναι πολύ μικρές, με αποτέλεσμα το κεντρί τους να παραμένει στο σώμα τους μετά το τσίμπημα. Οι μέλισσες έχουν μεγαλύτερες αγκίδες οι οποίες, μαζί με το κεντρί που περιλαμβάνει το δηλητηριώδη αδένα, συγκρατούν τα περισσότερα έντερά τους. Έτσι εξηγείται γιατί πεθαίνει η μέλισσα αν τσιμπήσει κάποιον με το κεντρί της. Το θύμα της υποφέρει περισσότερο διότι ο δηλητηριώδης αδένας συνεχίζει να στέλνει δηλητήριο ακόμα και μετά το τσίμπημα.\nΠως μας παίρνει ο ύπνος;\nΈχει αναπτυχθεί ολόκληρη σειρά από θεωρίες. Σύμφωνα με αυτές, τελειώνει μια χημική ουσία που χρειάζεται το σώμα για να παραμείνει ξύπνιο και έτσι αποκοιμόμαστε. Στη διάρκεια του ύπνου η ουσία αυτή παράγεται και πάλι.\nΆλλοι υποστηρίζουν ότι όσο είμαστε ξύπνιοι συσσωρεύονται διάφορες τοξικές ουσίες και αυτό μας φέρνει ύπνο.\nΕνώ υπάρχουν πολλές θεωρίες, μια από τις πιο κοινές λειτουργίες μας εξακολουθεί να είναι μυστηριώδης. Πάντως, φαίνεται ότι το σώμα μας γνωρίζει ότι του χρειάζεται ο ύπνος, για να ξεκουραστεί, και με κάποιο τρόπο φροντίζει να κοιμόμαστε.\nΠόσο σάλιο παράγει ένας άνθρωπος;\nΟι σιελογόνοι αδένες ενός ενηλίκου παράγουν περίπου ενάμισι λίτρο σάλιο ημερησίως. Τη νύχτα η έκκριση σάλιου μειώνεται, ενώ αυξάνεται όταν τρώμε ή μασάμε τσίχλα. Αντιθέτως, συναισθήματα όπως ο φόβος ή η ένταση δημιουργούν την αίσθηση ξηροστομίας.\nΚοινωνικά παντοπωλεία Θεσσαλονίκης\nΚοινωνικό Παντοπωλείο Θεσσαλονίκη (Μ.Α.Ζ.Ι) Αριστοτέλους 4 – Θεσσαλονίκη, Τηλέφωνο: 698.411.4725\nΕκδηλώσεις για παιδιά στο Οξυγόνο.\nΠρόγραμμα λειτουργίας του Νόησις.\nΛαχταριστά ζαχαρωτά από τα χέρια σας στο λεπτό! Η δική σας σπιτική καραμέλα θα συνεπάρει τα παιδιά!\n200γρ.νερό /500γρ.ζάχαρη /\n200γρ.γλυκόζη /1-2 φύλλα μεμβράνη διάφανη ή πολύχρωμη /sticks για γλυφιτζούρια (ή ξυλάκια)\nΑνακατεύουμε τα υλικά της καραμέλας σε μια κατσαρόλα και βράζουμε ανακατεύοντας σε μέτρια φωτιά. Δοκιμάζουμε με ένα μικρό κουταλάκι εάν «στέκεται» λίγη από την καραμέλα μας σε μια κούπα κρύο νερό και εάν ναι, την αποσύρουμε από τη φωτιά. Για γλειφιτζούρια: στρώνουμε το αντικολλητικό χαρτί σε ένα ταψί και τοποθετούμε τα sticks μας σε ίσες αποστάσεις. Περιχύνουμε με ένα κουτάλι ίσες ποσότητες μίγματος στην άκρη των sticks. Για καραμέλες: εάν θέλουμε να φτιάξουμε καραμέλες, περιχύνουμε σε ίσες αποστάσεις την ποσότητα και τη μορφή που επιθυμούμε να έχουν τα δημιουργήματά μας. Μόλις κρυώσουν, τα τραβάμε ένα-ένα με προσοχή και τα τυλίγουμε ξεχωριστά με μικρά κομμάτια μεμβράνης. Μπορούμε επίσης να τα στολίσουμε με φιογκάκια!\nΕτικέτες Ανθολόγιο, Συνταγές, Υλικό\nΚλειστά τα σχολεία του Δήμου Δέλτα.\nΚλειστά τα σχολεία του Δήμου Δέλτα σήμερα Παρασκευή 13/1/2012, λόγω του αιφνίδιου θανάτου του Δημάρχου Νίκου Γιουτίκα. Ο θάνατός του οφείλεται σε ανακοπή καρδιάς και η νεκρώσιμος ακολουθία θα γίνει σήμερα, στις 10:30 το πρωί, στη δημοτική κοινότητα Βραχιάς, τον τόπο καταγωγής του.\nΓιατί και πώς? (1)\nΠώς υφαίνει τον ιστό της η αράχνη;\nΟι αράχνες έχουν έναν ειδικό αδένα στην κοιλιά τους, που φτιάχνει την κλωστή με την οποία υφαίνουν τους ιστούς τους ή την χρησιμοποιούν για να μετακινούνται όπως οι ακροβάτες. Μερικές από τις κλωστές είναι κολλώδεις, ενώ άλλες όχι. Καθώς φτιάχνει τον ιστό της η αράχνη προσέχει να μην περπατάει πάνω στις κολλώδεις κλωστές γιατί αυτό θα της προκαλέσει σοβαρό πρόβλημα.\nΠώς μετράμε την ένταση του ανέμου;\nΟ ναύαρχος Φράνσις Μποφόρ επινόησε μια κλίμακα μέτρησης των ανέμων: ένας άνεμος με ένταση 6 στην κλίμακα Μποφόρ ονομάζεται ΄"ροσερός άνεμος΄΄ και πνέει με 25 χιλιόμετρα την ώρα περίπου. Ένας άνεμος με ένταση 12 είναι ΄΄θυελλώδης΄΄ και πνέει με περισσότερα από 120 χιλιόμετρα την ώρα.\nΈχουμε περίπου 5 λίτρα αίμα στο σώμα μας. Το χρώμα του οφείλεται στα δισεκατομμύρια μικροσκοπικών κυττάρων που περιέχει, τα ερυθρά αιμοσφαίρια. Τα ερυθρά αιμοσφαίρια μεταφέρουν το οξυγόνο που αναπνέουμε σε όλα τα όργανα του σώματός μας\nMr Bean - O γείτονας.\nΚυριακές στο Μουσείο Βυζαντινού Πολιτισμού.\nΚυκλοφοριακή αγωγή - Βασικά σήματα\nKαστοριά - Ραγκουτσάρια 2012!\nΕτσι ονομάζουν οι Καστοριανοί το τοπικό καρναβάλι που πραγματοποιείται το τριήμερο των Θεοφανίων, μία από τις πιο αυθεντικές ελληνικές γιορτές του δωδεκαημέρου, το οποίο αναζητά τις ρίζες του στη διονυσιακή λατρεία. Το διαχρονικό αυτό έθιμο πήρε το σημερινό όνομά του από τα ρωμαϊκά χρόνια, τότε που αποκαλούσαν τα μπουλούκια των μασκαράδων rogatores (ζητιάνους). Ντόπιοι και επισκέπτες μασκαρεύονται και ξεχύνονται στους δρόμους κάτω από τους ξέφρενους ρυθμούς που παίζουν ασταμάτητα οι μπάντες των χάλκινων, οι οποίες καταφθάνουν εδώ από πόλεις της Βόρειας Ελλάδας αλλά και των Σκοπίων.


PANASONIC LUMIX WEBCAM SOFTWARE – Photonet: για το φωτογράφο και τη φωτογραφία\nMια χρήσιμη κίνηση υποστήριξης από την Panasonic στους χρήστες των μηχανών της!\nΜια διαδικασία στην οποία μπήκαν σχεδόν όλες οι εταιρίες του χώρου εν μέσω πανδημίας, είναι να βρουν έναν τρόπο να μετατρέψουν τα μοντέλα τους σε webcams, με σκοπό να βελτιωθεί η ποιότητα της εικόνας για τους σκοπούς τηλεδιάσκεψης ή/και τηλεργασίας.\nΗ Panasonic φαίνεται πως βρήκε τον τρόπο να διευκολύνει τους πελάτες της, δημιουργώντας ένα νέο software, τo LUMIX Webcam Software το οποίο αυτήν την στιγμή βρίσκεται σε έκδοση Beta. Κατεβάζοντας το software και ακολουθώντας τρία απλά βήματα, ο χρήστης μπορεί γρήγορα και εύκολα να χρησιμοποιήσει την LUMIX κάμερά του ως webcam σε τηλεδιάσκεψη ή ακόμα και σε live stream! Το πρώτο βήμα είναι η εγκατάσταση του προγράμματος, το δεύτερο η σύνδεση της κάμερας με υπολογιστή μέσω καλωδίου USB και τέλος η αναγνώριση της κάμερας μέσα από το εκάστοτε πρόγραμμα τηλεδιάσκεψης του χρήστη.\nΑκολουθεί το video με τα βήματα εγκατάστασης του LUMIX Webcam Software για περιβάλλον Windows:\nΚαι το video με τα βήματα εγκατάστασης του LUMIX Webcam Software για περιβάλλον Macintosh:\nΕίναι σημαντικό να επισημανθεί για ακόμη μια φορά πως το πρόγραμμα βρίσκεται σε δοκιμαστική έκδοση και πως δεν υποστηρίζονται όλα τα μοντέλα της LUMIX (προφανώς στο μέλλον η εταιρία θα συμπεριλάβει ακόμη περισσότερα) – μέχρι στιγμής υποστηρίζονται τα εξής:\nPanasonic LUMIX G100 (σύντομα)\nΓια να κατεβάσετε το LUMIX Webcam Software, μπορείτε να πατήσετε εδώ.


Επιστροφή στην ... «επόμενη μέρα»\nΥγειονομικοί συνδικαλιστές αποτιμούν την «ενίσχυση των νοσοκομείων» που διαφημίζει προκλητικά η κυβέρνηση\nΤο κυβερνητικό αφήγημα του «θωρακισμένου συστήματος Υγείας» πριν από την έξαρση της πανδημίας, διαδέχεται τώρα εκείνο της «ενίσχυσής» του, με πανηγυρισμούς για τις 4.000 προσλήψεις συμβασιούχων/επικουρικών, οι οποίοι θα καλύψουν για μερικούς μήνες μόλις το 10% των αναγκών που υπολογίζεται ότι υπάρχουν σε μόνιμους γιατρούς και νοσηλευτές.\nΗ κυβέρνηση μιλάει για σταδιακή επαναφορά της λειτουργίας των νοσοκομείων στην «κανονικότητα». Πέρα όμως από το γεγονός ότι η όλη διαδικασία γίνεται μετ' εμποδίων και με κινδύνους για ασθενείς και υγειονομικούς, την «κανονικότητα» αυτή την έχουν ζήσει στο πετσί τους υγειονομικοί και ασθενείς και την έχουν απορρίψει πολύ πριν από την πανδημία.\nΣτις σημερινές συνθήκες που ο ιός είναι ακόμα εδώ, η λειτουργία των νοσοκομείων με τμήματα αντιμετώπισης του COVID-19 και με τμήματα για αντιμετώπιση των λοιπών περιστατικών προϋποθέτει μόνιμο προσωπικό, πολλαπλάσιο αυτού που εργάζεται στις δομές Υγείας, αλλά και σταθερή κρατική χρηματοδότηση, πολύ μεγαλύτερη απ' αυτήν που δόθηκε «έκτακτα», στο όνομα της διαχείρισης της πανδημίας.\nΗδη τα πρώτα προβλήματα απ' τη μετατροπή του ΕΣΥ σε «σύστημα της μιας νόσου» έχουν αρχίσει να εμφανίζονται στα δημόσια νοσοκομεία, με τους υγειονομικούς να επισημαίνουν την αύξηση της νοσηρότητας λόγω της υποδιάγνωσης και υποθεραπείας κατά τη διάρκεια της πανδημίας. Ταυτόχρονα, κρούουν τον κώδωνα του κινδύνου, καθώς όλα δείχνουν ότι τα προβλήματα θα πάρουν το επόμενο διάστημα μορφή χιονοστιβάδας.\nΗ κυβέρνηση ανακοίνωσε τη σταδιακή επαναφορά των τακτικών χειρουργείων, ενώ οι χιλιάδες ασθενείς συνεχίζουν να βρίσκονται στις συμπληγάδες των χρονοβόρων ραντεβού για χειρουργεία, νοσηλεία, θεραπείες. Την ίδια ώρα, το σύστημα Πρωτοβάθμιας Φροντίδας Υγείας συνεχίζει να προσφέρει υπηρεσίες που ισοδυναμούν με μια απλή συνταγογράφηση και μια υποτυπώδη ιατρική εξέταση, κι αυτήν όχι πάντα, καθώς λείπουν βασικές ιατρικές ειδικότητες. Κατά τ' άλλα, το υπουργείο ισχυρίζεται ότι «όλα είναι ρυθμισμένα»...\nΑπορρυθμισμένοι συρρέουν οι χρόνιοι πάσχοντες\n«Οι ασθενείς που εξετάζονται στα εξωτερικά ιατρεία είναι μειωμένοι κατά 50%. Σήμερα γίνονται 25 ιατρεία τη μέρα, από τα 50 πριν από την πανδημία. Εκατοντάδες ραντεβού, κλεισμένα πριν από μήνες, είναι στην αναμονή, ενώ δεν κλείνεται κανένα καινούριο. Ο κόσμος αρχίζει να συσσωρεύεται και πάλι στα Επείγοντα. Χρόνιοι πάσχοντες συρρέουν απορρυθμισμένοι. Μόνο στην εφημερία της προηγούμενης Πέμπτης είχαμε 5 εμφράγματα. Καρδιοπαθείς που έμειναν χωρίς ιατρική παρακολούθηση για μήνες και η φαρμακευτική αγωγή πλέον δεν τους κάλυπτε», λέει στον «Ριζοσπάστη» ο Δημήτρης Βρύσαλης, πρόεδρος του Σωματείου Εργαζομένων στο ΠΑΓΝΗ.\n«Με απόφαση της διοίκησης - συνεχίζει - δεν γίνονται εξετάσεις σε εξωτερικούς ασθενείς. Δηλαδή, αν σου δώσει ο γιατρός της ΤΟΜΥ ή ο ιδιώτης γιατρός παραπεμπτικό για μια εξέταση αίματος ή μια ακτινογραφία, το νοσοκομείο αρνείται να την εκτελέσει γιατί δεν είναι από γιατρό του νοσοκομείου. Αφού ραντεβού δεν μπορείς να κλείσεις, η Πρωτοβάθμια Φροντίδα Υγείας είναι ανύπαρκτη, αν έχεις λεφτά θα πας στον ιδιώτη. Αν δεν έχεις;».\n«Είναι αδύνατη η ασφαλής επαναλειτουργία του νοσοκομείου με το υπάρχον ελλιπέστατο προσωπικό, το οποίο θα αναγκαστεί να εργαστεί σε συνθήκες πιο αυξημένης εντατικοποίησης. Μόνο στο ΠΑΓΝΗ το τελευταίο διάστημα έφυγαν (παραιτήσεις, συνταξιοδοτήσεις, μετατάξεις) 15 μόνιμοι εργαζόμενοι, δεκάδες υγειονομικοί έφυγαν με άδειες ειδικού σκοπού και ευπαθών ομάδων, οι κενές θέσεις μόνιμων νοσηλευτών είναι 300, προσλήφθηκαν μόλις 60 επικουρικοί νοσηλευτές, ούτε ένας παθολόγος, πνευμονολόγος, γιατρός ΤΕΠ και ΜΕΘ. Οι 60 που ήρθαν δεν προστέθηκαν, δεν αποτελούν ενίσχυση, αλλά καλύπτουν το προσωπικό που μετακινήθηκε προς τα τμήματα κορονοϊού. Μετά την πανδημία η εντατικοποίηση έχει πιάσει ταβάνι», καταλήγει ο συνδικαλιστής.\nΚαι να σκεφτεί κανείς ότι ένα από τα βασικά επιχειρήματα που προβάλλει η κυβέρνηση για τη γρήγορη επανεκκίνηση του Τουρισμού στην Κρήτη είναι η «καλή κατάσταση» στις δομές Υγείας του νησιού, με το επιχείρημα ότι μπορούν να διαχειριστούν με ασφάλεια οποιοδήποτε περιστατικό!\nΗ «κανονικότητα» των ράντζων και της απληρωσιάς\nΙδια είναι η εικόνα που περιγράφει στον «Ριζοσπάστη» και η Αννα Ψαρρού, γραμματέας του Σωματείου Εργαζομένων στο «Αττικόν». «Η επόμενη μέρα δείχνει ακόμα πιο έντονα τα σημάδια που έχουν αφήσει η χρόνια υποχρηματοδότηση και η υποστελέχωση των νοσοκομείων που συνεχίστηκαν και την περίοδο της πανδημίας. Οι εξαγγελίες της κυβέρνησης ότι ενίσχυσε το ΕΣΥ παραμένουν κούφια λόγια. Η πραγματικότητα αποδεικνύει ότι οι ελλείψεις σε κρεβάτια, κλίνες ΜΕΘ, υλικά, υγειονομικό προσωπικό γίνονται επικίνδυνες, όχι μόνο σε μέρες πανδημίας αλλά και μετά.\nΤο "Αττικόν", ως νοσοκομείο αναφοράς, συνεχίζει να υποδέχεται και να νοσηλεύει πιθανά και θετικά κρούσματα. Τρεις κλινικές παραμένουν αποκλειστικά για κορονοϊό (Μονάδα Λοιμώξεων, Νευροχειρουργική - Κλινική Covid, Μονάδα Βραχείας Νοσηλείας), όπως και η μία Μονάδα Εντατικής Θεραπείας. Ταυτόχρονα, επαναλειτουργεί το 50 - 60% των χειρουργείων, ενώ δεν έχει αποκατασταθεί η λειτουργία των τακτικών ιατρείων. Η Πνευμονολογική - Νευρολογική Κλινική παραμένει σε καραντίνα λόγω θετικού κρούσματος νοσηλευόμενου ασθενούς και προσωπικού».\nΗ συνδικαλίστρια μας λέει ότι «στις δύο εφημερίες της βδομάδας που πέρασε, η προσέλευση αυξήθηκε, οι διάδρομοι των κλινικών γέμισαν ράντζα, με τον κίνδυνο της διασποράς να γιγαντώνεται. Χαρακτηριστικό παράδειγμα είναι πως σε μία εφημερία, σε ένα μόνο παθολογικό τμήμα, οι 7 από τις 18 εισαγωγές ήταν αιμοκαθαιρόμενοι ασθενείς σε παραμελημένη κατάσταση. Φαίνονται ήδη τα αποτελέσματα της ανύπαρκτης ΠΦΥ».\nΥπάρχει όμως και συνέχεια: «Το προσωπικό που το προηγούμενο διάστημα κλήθηκε να καλύψει τμήματα Covid, όπως και το Τμήμα Επειγόντων Περιστατικών (ΤΕΠ), επιστρέφει στις θέσεις του, χωρίς να έχει γίνει έστω τεστ, χωρίς μία μέρα άδειας. Οπως και για το υπόλοιπο προσωπικό, που συνεχίζει να δουλεύει σε εξοντωτικές συνθήκες. Οι ελάχιστες προσλήψεις που έγιναν, με συμβάσεις ορισμένου χρόνου, δεν φτάνουν να καλύψουν ούτε στο ελάχιστο τις ανάγκες».\nΤο παζλ συμπληρώνει η απληρωσιά, αφού «στον απόηχο των χειροκροτημάτων, οι "ήρωες" που έλεγε η κυβέρνηση, επικουρικό προσωπικό, γιατροί, νοσηλευτές, τραυματιοφορείς, διοικητικοί, δεν θα πάρουν το μισθό στην ώρα τους. Στον ίδιο κατάλογο προστίθενται το προσωπικό φύλαξης και εργαζόμενοι στην καθαριότητα», σημειώνει η Αν. Ψαρρού και εξηγεί ότι οι επικουρικοί ενημερώθηκαν πως η μισθοδοσία τους «δεσμεύθηκε από την Ενιαία Αρχή Πληρωμών λόγω της καταβολής της έκτακτης οικονομικής ενίσχυσης προς το προσωπικό του ΕΛΚΕ/ΕΚΠΑ».\n«Βουνό» οι λίστες αναμονής\n«Στον "Ευαγγελισμό", από την περασμένη Δευτέρα ήρθαν συσσωρευμένα περιστατικά με βαριά καρδιολογική ανεπάρκεια, τουλάχιστον 10 στην κλινική που εργάζομαι. Ανθρωποι πρησμένοι που δεν είχαν πού να απευθυνθούν, η ΠΦΥ είναι ανύπαρκτη, εδώ φοβόντουσαν να πλησιάσουν. Ταυτόχρονα από την περασμένη Τετάρτη ξεκίνησαν την εμφάνισή τους και τα ράντζα. Συσσωρευμένα είναι και τα περιστατικά που καταφτάνουν με σοβαρά αρρυθμιολογικά προβλήματα, που τα ραντεβού τους, πάνω από 200, ήταν κλεισμένα για το δίμηνο που πέρασε, ενώ δεκάδες άνθρωποι εναγωνίως ζητούν νέα ραντεβού».\nΕτσι περιγράφει την «επόμενη μέρα» στον «Ευαγγελισμό» ο Ηλίας Σιώρας, πρόεδρος του Σωματείου Εργαζομένων στο μεγαλύτερο νοσοκομείο της Αττικής. Οπως μας λέει, «πρέπει να αντιμετωπιστούν άμεσα αυτά τα περιστατικά και έτσι όπως πάει το πράγμα, δεν θα τους δούμε πριν από το τέλος του καλοκαιριού, με ό,τι συνεπάγεται κάτι τέτοιο. Σοβαρά καρδιοχειρουργικά περιστατικά είναι στην αναμονή κι αντιμετωπίζονται μόνο τα "αποκλειστικά επείγοντα"!\nΜέχρι το τέλος Ιούλη πρέπει να εξυπηρετηθούν οι ασθενείς και να τελειώσουν οι λίστες αναμονής των τακτικών χειρουργείων και των τακτικών ιατρείων. Για να εξυπηρετηθούν όμως οι δεκάδες χιλιάδες ασθενείς, τα νοσοκομεία πρέπει να ενισχυθούν. Σε καιρό ηρεμίας οι ελλείψεις ήταν 30.000 και εσύ προσλαμβάνεις ελάχιστους, που ακόμη κι αν ήταν μόνιμοι, ισοδυναμούν με τις συνταξιοδοτήσεις των τελευταίων 7 ετών. Ούτε ένας εργαζόμενος δεν έχει προστεθεί στο δημόσιο σύστημα Υγείας», υπογραμμίζει.\nΧωρίς ψυχολογική υποστήριξη οι ασθενείς\nΚαι στο AXEΠΑ, η επόμενη μέρα βρίσκει τους υγειονομικούς εξουθενωμένους, χωρίς να έχουν πάρει άδεια, δουλεύοντας σε πραγματικά δύσκολες συνθήκες 10 μέρες σερί και χιλιάδες χρωστούμενα ρεπό.\nΤο ΑΧΕΠΑ και όλα τα νοσοκομεία αναφοράς, προκειμένου να αντεπεξέλθουν στην αντιμετώπιση του κορονοϊού, σταμάτησαν χειρουργεία, κλινικές όπως η Νευρολογική ή η Οφθαλμολογική ήταν σαν να μην υπάρχουν. Τι έχει αφήσει πίσω αυτή η κατάσταση θα φανεί το επόμενο διάστημα, αλλά ήδη έχουμε τα πρώτα σημάδια.\n«Το προηγούμενο Σάββατο και την Κυριακή στα Επείγοντα κατέφτασαν πολλά ψυχιατρικά περιστατικά, εισαγγελικές εντολές, απόπειρες αυτοκτονίας. Μιλάμε για κόσμο που αντιμετώπιζε πρόβλημα και κλείστηκε μέσα για καιρό, μαζί με τον υπερήλικα γονιό, χωρίς καμία ψυχολογική υποστήριξη, χωρίς παρακολούθηση όποιος τη χρειαζόταν», λέει η Ελένη Μπακιρλή, μέλος του ΔΣ του Σωματείου Εργαζομένων του νοσοκομείου και αναρωτιέται:\n«Στον αγγειογράφο η προσέλευση σοβαρών καθημερινών περιστατικών, όπως καρδιοπαθείς, καρκινοπαθείς κ.ά., μειώθηκε κατακόρυφα. Οι αγγειογραφίες γίνονταν με το σταγονόμετρο. Τι απέγιναν τόσοι άνθρωποι; Πέθαναν; Πού βρίσκονται και σε ποια κατάσταση; Οταν ξεκινήσουν οι εφημερίες τι θα γίνει; Ανοιξαν μονάδες με 17 κρεβάτια και δούλεψαν μόνο τα 5, λόγω έλλειψης προσωπικού. Τα κενά στους γιατρούς φτάνουν το 30%, μέχρι τέλος του 2020 ένα μεγάλο ποσοστό νοσηλευτών συνταξιοδοτούνται. Ποια ενίσχυση και θωράκιση μας λένε;»...


Αριστερά | Εργατική Εξουσία - Αρχείο\nΜνημείο ρεφορμισμού η Διακήρυξη του ‘Συνασπισμού της Ριζοσπαστικής Αριστεράς’ (1/2004)\nPosted by kseeath ⋅ 11/01/2004 ⋅ Σχολιάστε\nΟργασμός επικρατεί το τελευταίο διάστημα στα διάφορα επιτελεία της ευρύτερης αριστεράς λίγο πριν τις εκλογές. Τον τόνο δίνει η εκλογική σύμπραξη του Συνασπισμού με την ΚΕΔΑ, την ΑΚΟΑ, την ΔΕΑ, την ΚΟΕ και προσωπικότητες σαν τον Μανώλη Γκλέζο. Την ίδια ώρα οι δυνάμεις του ΜΕΡΑ με κεντρικό σύνθημα τη δημιουργία ενός τρίτου πόλου της Ριζοσπαστικής Αριστεράς προσπαθούν να μπουν σφήνα στις εξελίξεις. Το τοπίο συμπληρώνει η καμπάνια του ΣΕΚ για μια «Αντικαπιταλιστική Συμμαχία» γύρω βασικά από τον εαυτό του και οι μοναχικές απ’ όσο φαίνεται κάθοδοι των 2 ΜΛ. Συνέχεια →\nPosted by kseeath ⋅ 12/10/2000 ⋅ Σχολιάστε\nΛίγες βδομάδες απομένουν για την πραγματοποίηση του 16ου Συνεδρίου του ΚΚΕ. Για ακόμη μια φορά αυτό που κυριαρχεί στον προσυνεδριακό διάλογο είναι οι διαγραφές και απειλές για διαγραφές σε όσους τολμούν να ασκήσουν κριτική στις τακτικές που ακολουθεί η ηγετική ομάδα του κόμματος υπό την Αλέκα Παπαρήγα. Συνέχεια →


Το «αείζωον» Πυρ – Γράφει ο Ηλίας Γιαννακόπουλος\n14.08.2021 Απόψεις / Επικαιρότητα\nα.«Πύρ αείζωον: ην αεί και έστιν και έσται»\n(Ηράκλειτος, Η φωτιά που έχει – δίνει πάντα τη ζωή: Ήταν πάντοτε\nκαι είναι και θα είναι)\nβ. «Τα δε πάντα οιακίζει Κεραυνός»\n(Ηράκλειτος, Όλα τα κυβερνά ο κεραυνός – η φωτιά)\nΗ φωτιά – Πυρ ως η απαρχή του κόσμου\n«Πυρός τε ανταμοιβή τα πάντα και πυρ απάντων όκωσπερ χρυσού χρήματα και χρημάτων χρυσός» (Τα πάντα προέρχονται από την μετατροπή του πυρός (θερμικής ενέργειας) και αυτό προέρχεται από την μετατροπή εξ όλων των πραγμάτων, όπως από το χρυσό αποκτώνται πράγματα κι από τα πράγματα χρυσός), (Ηράκλειτος).\nΑυτή, λοιπόν, η γενική παραδοχή του πυρός ως πρωταρχικού στοιχείου που δημιούργησε και συνέχει το σύμπαν αισθητοποιείται σε όλους τους αρχαιοελληνικούς – και όχι μόνο – μύθους. Η Εστία συνιστά τη θηλυκή θεϊκή εκδοχή του πυρός υπεύθυνη για τη διατήρησή του με τη βοήθεια των Εστιάδων. Ως ιερό της θεάς Εστίας ήταν το κέντρο του σπιτιού. Η ευθύνη και η αγωνία να μείνει η φωτιά αναμμένη ήταν τεράστια:\n«Έσβυσε η άσβυστη φωτιά!» κι όλοι δρομούν /φορά τυφλοί μέσα στη νύχτα να προφτάσουν/… Το κρίμα τους εστάθηκε μια άβουλη αναμελιά / κι αραθυμιά σαν της δικής μας νιότης!»\nΠρομηθέας και φωτιά\n«σε τον σοφιστήν, τον πικρώς υπέρπικρον,/ τον εξαμαρτόντα εις θεούς εφημέροις/ πορόντα τιμάς, τον πυρός κλέπτην λέγω»\n(Προμηθέας Δεσμώτης, «Σε σένα μιλώ, το σοφό, τον γεμάτο πίκρα,\nπου αμάρτησες στους θεούς δίνοντας τιμές στους\nπρόσκαιρους (ανθρώπους), τον κλέφτη της φωτιάς»)\nΤο «πυρ» στον Ηράκλειτο\n«Κόσμον τόνδε τον αυτόν απάντων, ούτε τις θεών, ούτε τις ανθρώπων εποίησε, αλλά ην αεί και εστίν και έσται πυρ αείζωον, απτόμενον μέτρα και αποσβεννύμενον μέτρα»\nΤο «πυρ» στον καθημερινό μας λόγο και στην ποίηση\nΗ κυριαρχία του Πυρός είναι έντονη και στον καθημερινό μας λόγο, με τη μεταφορική και την κυριολεκτική σημασία, όπως: βάπτισμα του πυρός, δια πυρός και σιδήρου, υγρόν πυρ, πυρ και μανία, πυρ το εξώτερον, πυρ κατά βούληση, παρανάλωμα του πυρός, διασταυρούμενα πυρά, όπως και οι παράγωγες λέξεις: πυρετός, πύρινος, πυρίτιδα, πυρσός, πυρώνω, πυρκαϊά, πυρίμαχος, πυρρίχιος, πυροβόλο, πυροσβεστήρας, πυροτέχνημα…\nα. Φωτιά ωραία φωτιά μη λυπηθείς τα / κούτσουρα/…. Φωτιά ωραία φωτιά καίγε μας / λέγε μας τη ζωή» (Ελύτης)\nβ. «Στην εποχή μας όπως και σε περασμένες / εποχές/ άλλοι είναι μέσα στη φωτιά κι άλλοι/ χειροκροτούνε» (Σινόπουλος)\nγ. «Αν δεν καώ εγώ/ Αν δεν καείς εσύ/ Αν δεν καούμε εμείς/ Πως θα γενούν τα σκοτάδια λάμψη» (Ναζίμ Χεκμέτ).\n«Στη φωτιά – στη φωτιά να ριχτεί αυτός που/ κουράστηκε/ και θέλει μόνο την ακίνητη μάσκα/ αυτός που δεν αλλάζει το βήμα,/ το γέλιο, το ρυθμό, / τη σιωπή στη νέα του πόλη».\nΤου ΗΛΙΑ ΓΙΑΝΝΑΚΟΠΟΥΛΟΥ ΦΙΛΟΛΟΓΟΥ «Δεν μπορούμε, δήλωνε ο Αλκιβιάδης την...


«Βαδίζω στην Πάτρα» | Onsports.gr\nhome ΣπορΣτίβος«Βαδίζω στην Πάτρα» Κοινοποιήστε\n«Βαδίζω στην Πάτρα»\tΣυντάκτης: Onsports Team\nΔημοσίευση: Παρασκευή, 11 Φεβρουαρίου 2011 17.45\nΗ αχαϊκή πρωτεύουσα θα υποδεχτεί τις ηλικιακές κατηγορίες στο Παμπελοποννησιακό στάδιο για τους αγώνες βάδην.\tΟι αγώνες βάδην για όλες τις ηλικιακές κατηγορίες, με την επωνυμία «Βαδίζω στην Πάτρα» θα πραγματοποιηθούν την Κυριακή στην Πάτρα και συγκεκριμένα στο Παμπελοποννησιακό στάδιο υπό την αιγίδα του ΣΕΓΑΣ, ενώ διοργανώτρια αρχή είναι η ΕΑΣ ΣΕΓΑΣ Βόρειας Πελοποννήσου.\nΗ ιδιαιτερότητα αυτών των αγώνων είναι πως οι νικητές θα αναδειχθούν βάση της μεγαλύτερης απόστασης που θα καλύψουν σε συγκεκριμένο χρονικό διάστημα. Αγωνίσματα – κατηγορίες:\n1.Αγώνας 15 λεπτών: ΠΠΒ΄ - ΠΚΒ΄ (ΓΕΝ. 1998) & ΠΚΑ΄ (ΓΕΝ. 1996 - 97).2.Αγώνας 30 λεπτών: ΠΠΑ΄ (ΓΕΝ. 1996 - 97) & Π - Κ (ΓΕΝ. 1994 - 95)3. Αγώνας 60 λεπτών: Ε- Ν (ΓΕΝ. 1992 - 93) 4. Αγώνας 120 λεπτών: Α - Γ (ΓΕΝ. 1991 και μεγαλύτεροι- ρες)\n*Οι Π-Κ (ΓΕΝ. 1994) μπορούν να συμμετάσχουν στο αγώνισμα των 60 λεπτών.\tΚατηγορία: Στίβος